**Referat fra EDK-møte 1:2020, 5. mars 2020**

Til stede: Ingebjørg Rype, (NB) (leder), Liv Berg (Bokbasen), Asbjørn Risan (Unit), Vibeke Stockinger Lundetræ (Universitetsbiblioteket i Oslo), Marit Kristine Ådland (OsloMet), Elisabeth Gran (Asker bibliotek), Kjersti Feiring Myrtrøen (Biblioteksentralen) (ref.)

**1:20    Godkjenning av innkalling og dagsorden**

Innkalling og dagsorden ble godkjent

**2:20    Godkjenning av Referat 3:2019**

Referatet ble godkjent

**3:20 (1) Maskinlæring og emnedata – Marit Kristine**

Marit Kristine ga oss en oversikt over ulike former for automatisk indeksering. Alt fra 1950-tallet ble kunstig intellingens (AI) tatt i bruk for å utforske muligheter for automatisk klassifikasjon/indeksering. Det meste av maskinlæringen bygger på bruk av treningsdata, det vil si at indekseringen blir bedre når systemet har store mengder av ferdige data å «trene» på. Konklusjonen er at vi fortsatt behøver mennesker i metadataproduksjonen, samtidig som vi trenger mer forskning på nye metoder for automatisk indeksering.

**3:20 (2) Metalandskapet i norske folkebibliotek 2017-2018**

Marit-Kristine og Ingebjørg presenterte prosjektet om metalandskapet i norske folkebibliotek. Prosjektet ble gjennomført av OsloMet med deltakelse fra NB. Det ble blant annet undersøkt om det var uliheter i klassifikasjon fra Bokbasen og Biblioteksentralen, og om hvorvidt bibliotekene endret på deweynummeret i sine kataloger.

Artikkelen er publisert i Classification and Indexing Quarterly: <https://www.tandfonline.com/doi/full/10.1080/01639374.2020.1711836>.

Neste prosjekt vil være å undersøke emneord fra Bokbasen og Biblioteksentralen. Hvor mange er ulike, og på hvilke måter? Hvor mange unike termer er i bruk? Denne undersøkelsen skal presenteres på Korg-dagene i juni.

**4:20 Registertermer som emneinnganger?**

Det er satt i gang et prosjekt på NB for å finne ut om registertermene i webdewey kan brukes som emneinnganger. Når konkrete bøker blir klassifisert, vil det vurderes om registertermer som er knyttet til deweynummeret kan passe som emneinnganger på boka. Det vil bli analysert i hvilken grad emnene passer, og fordeler og ulemper ved å bruke registertermer som emneinnganger.

**5.20 Kommune- og fylkessammenslåingene**

Det er endret en del numre i WebDewey på grunn av kommune- og fylkessammenslåingene. NB har skrevet en orientering om dette på sine nettsider: <https://bibliotekutvikling.no/kunnskapsorganisering/kunnskapsorganisering/norsk-webdewey/>

Komiteen ser ikke behov for anbefalinger til bibliotekene utover dette.

Biblioteksentralen har endret og oppdatert sine emnestrenger med nye kommunenavn og deweynumre, og sendt disse til Webdewey. Det gamle nummeret for området er synlig i WebDewey som DDK5-nummer.

Bokbasen har oppdatert sin tesaurus.

**6:20 Norsk WebDewy – statusrapport**

NB er ajour med arbeidet i Webdewey. Alle kommune- og fylkessammenslåingene er oppdatert.

Det sendes inn gjennomsnittlig 15-20 nye bygde numre hver dag, disse behandles fortløpende.

**7:20 Sjanger- og formtesaurusen – statusrapport**

Arbeidet går sin gang, og sjangergruppen begynner å bli ferdig med skjønnlitteratur. EDK vil være referansegruppe for arbeidet.

**8.20 Emneord i UNIT – statusrapport**

Asbjørn orienterte om status for emneord i UNIT.

**9.20 Orienteringssaker**

Det ble orientert om kommende møter i Bibsys, EDUG, IFLA og EPC.

**10.20 Runde rundt bordet**

Biblioteksentralen:

* BS jobber med å publisere Bibbi-autoritetene i åpen form, som gjør at de kan brukes i flere tjenester enn i dag
* BS har begynt å jobbe med appellfaktorene i Lesesørvis. Foreløpig er det intern opplæring, men etter hvert er det meningen at appellfaktorene skal legges på katalogpostene og brukes i tjenester.
* BS skriver en faglig blogg om metadata: <https://www.bibbinytt.no/>

NB:

* Har sluttet å klassifisere doktoravhandlinger som lærestedene ikke selv klassifiserer

Bokbasen:

* Det er vanskelig å vite om det er riktig person som ligger i BARE, når personen ikke har tilknyttede poster. Faren er at det kan bli doble autoriteter. Bokbasen og Biblioteksentralen legger personene inn i autoritetsregisteret på kat3-nivå.
* Allbok (leserapp for e-bøker) blir lansert i løpet av våren

Asker bibliotek:

* Det har oppstått mange feil i katalogen når basene fra tre kommuner ble slått sammen. Mange dublettposter og endringer i autoritesregistrene skaper problemer.
* Kommunesammenslåingene har imidlertid skapt større utlån